
Grasioso uní a selebrá San Valentino 


Skucha bo 
kurason riba 
tur otro bos. 


KASO ‘HIT & 
RUN’ DEN KORTE 


Grupo 60+ Grasioso Uní di Nikiboko, a selebrá dia di San Valentino. Na kas di sra. Helga Ellis e grupo a bini huntu i a disfrutá di un desayuno. 

Ku gran tristesa ami 
komo korpsbeheerder di 
Kuerpo Polisial Hulanda Karibense 
a tuma nota di e fayesimentu riba 9 di 
febrüari di aspirante polisial 


Jonathan Theodora 


Mi pensamentu ta bai na su 
memoria i su famia. 
Mi ta deseá su famia i 
demas sernan kerí hopi forsa 
ku e pèrdida grandi aki. 


Minister di Hustisia i Siguridat, 


D. Yeşilgöz-Zegerius 


KATAN KE 
YUDA 


Djasabra mi tabata den Karnaval Hubenil di Rincon. I 
a tuma nota di algun punto ku na mi konsepto no por. 
I mi tin gana di sinta ku Gezag, pa mi por papia kuné i 
splik’é ku si Bonaire kier engrandesé karnaval tin algun 
tarea di kas ku gobièrnu mester hasi. Mi a tuma nota 
di basta kos, kabel ta kologá, outonan parker kaminda 
trailer mester lora, outonan parker na banda di ruta ku 
ta hasi e kaminda smal pa trailer pasa. Pues tin hopi kos 
ku mester bini HUNTU aki na BONAIRE pa atendé. 


1) No por ta organisá un magno evento asina aki, sin sinta na 
mesa ku e stakeholder-nan: Polis, brantwer, ambulans, GGD, 
Selibon, Krus Kòrá, tim di kalamidat, WEB. 


2) No por tin un magno evento asina aki den kayanan di Bo- 
naire, sin ku Krus Kòrá ta presenté. 


3) Brantwer tin ku sòru pa e ruta seif, ku no tin niun taki ta 
lèn riba kaya, ku e brantputnan ta liber, ku no tin outo parker 
riba nan, i ku e edifisionan bieu na rant di ruta no ta trel basha 
abou, i ta kana wak e stelashinan huntu ku e miembronan di 
Toezicht en Handhaving ku nan ta seif. Tur stelashi mester tin 
algu di paga kandela riba dje. 


4) Ambulans ta palabrá kua kaya mester ta liber pa nan por 
drenta i sali ku hendenan ku aksidentá pues tin sierto kayanan 
ku outo no mag para den dje. Tambe nan ta sòru pa tin su- 
fisiente personal riba warda. I tin sierto kaminda ku ambulans 
stationá alo largo di e ruta. Of ta stanby na sierto postnan. 


5) GGD ta duna informashon na tur bendedonan di kuminda 
kantu ruta e reglanan di higiena ku nan tin ku tene kuenta 
kuné i durante marcha nan ta pasa kontrolá nan. Tur hende ku 
ta pidi permit pa bende kuminda durante di Karnaval mester 
sigui algun regla. Nan ta bai kas bai wak unda e kumindanan 
ta keda prepará. 


6) Selibon ta pone portapòti na sierto arianan pa hende por 
hasi uzo di dje. Tambe promé ku e marcha ta repar'ti sakunan 
pa hende por depositá nan sushinan den dje. ( Aki na Bonaire 
no ta uza plèstik mas) Despues di e marcha Selibon ta pasa 
henter e ruta piki tur sushi. 


7) Manera mi a bisa, Krus Kòrá ta enkargá ku promé ousilio 
tantu pa e partisipantenan komo pueblo en general. 


8) Kuerpo polisial ta guia e marcha ku bròmer. Polisnan na 
pia ta kana ku kada grupo. I ta kana henter e marcha wak 
siguridat dje partisipantenan. Polis ta regla tráfíko, sòru pa e 
vianan di emergensia keda liber, tambe ta mantené òrdu púb- 
liko i na sierto bògtnan ta guia e shofernan di trailer. Ta plakia 
tur diskushon i ta wak siguridat di tur hende paden i pafó di 
marcha. Polisnan ta kontrolá wak ku no tin ladronisia na out- 
onan ku kua a bai Karnaval i den barionan ta halsa patruyahe. 
Despues di marcha ta kontrolá e fluho di tráfiko p’e kanalisá 
na òrdu. I ta regla tráfiko pa saka e outomolistanan for di den 
stat. Polis ta kùr tur strailer i garosa. Pues mester kore nan 
trese nan un siio pa kontrolá nan promé ku nan bai Karnaval. 


9) Tim di kalamidat, ta traha delantá riba un plan kiko ta pasa 
si sosedé kualke kalamidat. I ta drenta mesora den akshon. 


10) Institutonan ku ta kuida oido tambe ta manda ‘oordopjes’ 
delantá pa tur grupo di karnaval. Pa protehá oido. Pues si e 
musiká ta duru, instanshanan di gobièrnu ta pasa bisa nan 
baha muzik, 


11) Tur grupo di karnaval mester algu pa e muchanan por so- 
segá nan pia. Pues mester tin un bùs òf nan mester por sinta 
riba e karosa sosegá nan pia. No por ta asina ku un mucha ku 
kansa no por sosegá su pia. 


12) WEB ta kana wak su palunan di lus ku nan no tin kabel ta 
kologá, anto ta pone lus na sierto áreanan ku ta skur. Pa asina 
e partisipantenan ta sinti nan seif tambe e bishitantenan. 


Aksidente riba Kaminda 
Sorobon 
KRALENDIJK-- 
Djamars 14 di febrüari 
den oranan di mainta a re- 
gistrá un aksidente entre un 


taksi i un skuter. Esaki a 
tuma lugá riba Kaminda di 
Sorobon. Personal di am- 
bulans a duna tratamentu 
na e shofùr di e taksi i e 
dos personanan riba skuter. 
Despues a transportá tur 
persona envolví pa hòspi- 
tal pa tratamentu médiko. 
Kousa di e aksidente ta bou 
di investigashon. 
Foto kortesia Live99. 

Mi ta spera ku e dia di San 
Valentino tabata un dia du- 
shi. Ayera 17:50 mi a ku- 
minsá skirbi p’e kolumna aki 
miéntras ta trahando riba 
‘headline’ i kontrolá e korant. 
Falta e kolumna aki i ‘head- 
line’ kaba korant ta kla pa mi 
mand’é Kòrsou pa imprimí. 


*** 


Mi wikènt a bai trankil mane- 
ra semper, ami mes ta un 
persona ku stima trankilidat, 
mi ta preferá drumi wak Net- 
flix i kisas djis sali un ratu dal 
rònchi den outo. Riba djasa- 
bra ami ku Zaina a drumi wak 
sigur 3 pelíkula, nos a wak 
Matilda, Sharkboy and La- 
vagirl i algu di ‘super hero’. 
Matilda mi a yega di wak e 
kaba, pero mi no tabata sa 
ku un nobo a sali. E nobo ta- 
bata bon sí, kasi mesun kos, 
pero sierto kosnan a kambia. 
Despues nos a bai pinta, Zai- 
na gusta pinta i ami ta pinta 
kuné, mi ta bis’é no hari mi 
pintura, e ta bisa mi: “No wòri 
mama, e ta bon.” I e ta hari 
den chikí. 


*** 


Djasabra 
tabata 
komple- 
tamente di mi kuné, parti 
mainta nos a bai desayuno 
na Flamingo Beach, el a kue 
webu herebé, repa i sosèshi. 
Ami a pidi un òmelèt p’e ku 
keshi so, el a keda pretendé 
ku e no ke, kontal el a gust’é 
sí. I djadumingu mi mester 
traha pa korant di djaluna, 
pues mi no a bai Karnaval 
kuné, el a bai huntu ku mi 
mama i despues el a pidi mi 
pa bai ‘sleep over’ serka mi 
tanchi. 


*** 


Zaina ta un mucha ku ta sku- 
cha i komprondé, e no ta hasi 
fèrfelu ora ku mi mester bai 
traha, e ta keda trankil. Mi 
por asta bisa ku Zaina no 
a yega di haña straf, úniko 
problema ku mi tabatin kuné 
lastu dianan aki ta pa tokante 
tarea di kas (huiswerk), e no 
gusta! Pues ta últimonan aki 
mi a haña mi mester a papia 
un tiki fuerte kuné i kita su 
Ipad for di dje. Pero, e ta un 
mucha basta trankil sí. 


*** 


KASO ‘HIT & 
RUN’ DEN KORTE 


KRALENDIJK- 
E 
huisio kontra Maximilia- 
no T. lo tuma lugá riba 13 
di aprel próksimo. Esaki 
BONERIANO a kompro- 
ndé di Ministerio Públiko 
(OM). Riba 25 di dezèm- 
ber 2022 T. tabata manehá 
un vehíkulo i a alkansá un 
siklista ku a pèrdè su bida. 
T. a kore bai for di e sitio. 
Despues ku polis a pidié 
pa mèldu na warda di po- 
lis, T. a entregá su mes na 
outoridat. Korte den Promé 
Instansia lo atendé e kaso 
penal aki den su kontenido 
riba 13 di aprel. 
OM ta akus’é di morto 
pa kulpabilidat bou di in- 
fluensia di alkohòl. Mién- 
tras tantu T. tin mas ku 7 si- 
man enkarselá den kuadro 
di aresto preventivo. Tin ku 
menshoná ku esaki ta algu 
straño pa Boneiru, si tene 
na kuenta ku e insidente a 
sosedé den tráfiko. 
E fiskal den e kaso aki 
a basa su mes riba e echo 
ku e insidente aki a shòk 
komunidat. Den un previo 
kombersashon ku e aboga- 
do defensor, BONERIANO 
a komprondé ku no tin otro 
motibu pa prolongá e aresto 


preventivo. “E úniko kos 
ku fiskal ta trese dilanti ta 
ku e suseso a shòk komu- 
nidat, no tin nada mas. Nos 
lo apelá e desishon pa pro- 
longá e detenshon”, abo- 
gado mr. Edward Winkel a 
bisa. 
Den komunidat a kues- 
tioná e proseder di outori- 
dat den e kaso aki. Ta difísil 


pa vários persona kompro- 
ndé ku ainda T. ta enkarselá 
den kuadro di aresto pre- 
ventivo. Spesialmente mi- 
rando ku den kasonan di 
aksidente di tráfiko e peri- 
odo di aresto preventivo ta 
basta limitá. 
Bosero di OM den un 
previo kombersashon a sp- 
lika ku mester wak kada 
kaso riba nan mes. Den e 
kaso penal aki e sospecho- 
so tabata kore outo bou di 
influensia di alkohòl. 
Awor por konkluí ku e 
apelashon di T. i su abo- 
gado no tabata eksitoso 
mirando ku ainda T. ta será 
den Instituto Hudisial Hu- 
landa Karibense (JICN). 
Mester menshoná ku T. 
lo bin dilanti hues riba 15 
di mart próksimo. Hues 
lo atendé e kaso aki pro 
forma. Den lei tin pará ku 


tin un periodo obligatorio 
ku un detenido mester bini 
dilanti hues. Na momentu 
ku e periodo yega pero ai- 
nda e investigashon no ta 
kla pa atendé e kaso den 
su kontenido, un huisio pro 
forma mester tuma lugá. 
Despues di e periodo aki e 
kaso mester ta kla pa bai 
Korte na unda hues ta dis- 
idí si un persona tin ku keda 
será mas largu konforme e 
demanda di e fiskal di Min- 
isterio Públiko. 
Esaki tambe ta un mo- 
mentu ku T. por bolbe hasi 
petishon pa suspendé su 
aresto preventivo. 
No ta sigur ku T. lo 
bolbe pidi pa rekobrá lib- 
ertat en espera di su huisio. 
Mirando te ku awor e ta 
den prizòn basá riba fiskal 
su ponensia ku komunidat 
ta di shòk. 


E sitio ku e aksidente mortal a tuma lugá 


Pa info i komunikado den Extra/BONERIANO 


Redakshon: extrabon@gmail.com Aviso mail: avisobon@gmail.com 

MPB dirigí pa gana 
elekshon bon 


KRALENDIJK – MPB 
ta dirigí ku mester gana 
elekshon i gana bon. E úl- 
timo dos elekshonnan a 
gana, pero no ku mayoria. 
E echo ku no tin mayoria, 


ta pone tòg ku mester en- 
tregá riba sierto kosnan ku 
partner den koalishon. 
Esaki e lider polítiko 
nobo di MPB, Hennyson 
Thielman, a bisa durante 


programa di e partido na 
Bonaire.tv. 
Thielman a bisa, te ainda 
nos a traha bon, nos a man- 
tené un gobièrnu stabil pa 
kuater aña, pero awor akí 
mester bai dirigí pa haña 
sinku asiento pa asina haña 
tur e karteranan. 
Di banda di MPB tin 
hopi kartera manera e parti 
ekonómiko, finansa, per- 
sonal, tin hopi stap ku a 
tuma lugá. Sí kue e parti 
sosial, tambe MPB a hasi 
hopi. Pero sí kue e otro 
asuntunan ku tambe ta e- 


sensial ku mester bai huntu 
kuné, no tin sufisiente paso 
ku a hasi, por ehèmpel in- 
frastruktura, si pasonan ta 
tumando lugá, pero mester 
por mas, terenonan mester 
sali, kasnan pagabel mester 
bini, pèrmitnan mester sali 
mas rápido. 
Ta esensial awor akí pa 
nos haña e mayoria pa haña 
tur e karteranan i tòg hasi un 
diferensia riba kada aspe- 
kto. “Esei ta mi fokùs awor 
akí no e kompetensia entre 
esnan ku ta liderá lista, pero 
sòru pa e partido haña sinku 


asiento,” segun Thielman. 
Pa loke ta trata kiko 
MPB ta bai konsentrá riba 
dje durante kampaña, Thiel- 
man a bisa e partido ta bai 
kampaña ku fokùs riba loke 
a hasi kaba, tin hopi kos ku 
kisas no a komuniká sufisi- 
ente i mester atmití ku ta un 
di e partinan mas suak. 
Esei e ke bai hasi, komu- 
niká mas tantu i tambe sp- 
lika kiko ta loke nos ta bai 
hasi manera sòru pa tere- 
nonan sali, kasnan pagabel, 
infrastruktura i tambe pa 
pèrmitnan sali mas rápido. 


Den bario di Tera Kòrá 
Stashon di separashon di shushi 


KRALENDIJK 
- 
Djabièrnè 10 di febrüari 
Selibon N.V. a pone un 
Stashon di Medio Ambien- 
te den e bario di Tera Kòrá. 
E stashon ta un kònteiner 
kaminda habitantenan di 
bario di Tera Kòrá por de- 
positá plèstik, karton, bleki 


i glas na un manera separá. 
A pone e stashon na ski- 
na di Kaya Valdivia i Kaya 
Monseigneur Nieuwindt. 
Konsepto di Stashon di 
Medio Ambiente ta algu 
konosí kaba den e bario di 
Hato, Rincon i Amboina. 
Dor di pone e stashonnan 


Dia internashonal 
kanser di mucha 


KRALENDIJK— 
Awe 15 di febrüari ta Dia 
Internashonal di Kanser 
Infantil. 
International 
Child- 
hood Cander Day, ICCD, 
ta un kampaña di kolabo- 
rashon global pa lanta 
konsientisashon tokante 
kanser infantil i ekspresá 
sosten na muchanan i 
adolesentenan ku kanser, 
sobrebibientenan i nan 
famia. Ta kalkulá ku ma- 
soménos 400.000 mucha 


rònt mundu ta haña di- 
agnostikashon di kanser 
tur aña. 
Preokupante ta ku des- 
de 1975 ta mirando un 
oumento di masoménos 
0.8% kaso pa aña. 
BONERIANO a trata 
na buska informashon 
riba e situashon riba nos 
isla, pero no a logra op- 
tené e informashon aki. 
No ta muchu konosí tam- 
poko si a kaso tin dato di 
esaki registrá. 


den bario, Selibon NV ta 
stimulá 
habitantenan 
di 
bario i tambe turista pa de- 
positá shushi na un manera 


separá. Seguidamente ta re- 
siklá esaki. 
Den futuro lo bai sigui 
pone mas di e kònteiner- 


nan den mas bario, pa asina 
sigui stimulá separashon di 
shushi na Boneiru. 

“Queridos hijos, oren conmigo por la paz, porque Satanás 
quiere la guerra y el odio en los corazones y en los pueblos. 
Por eso, oren y sacrifiquen sus días haciendo ayuno y 
penitencia, para que Dios les dé la paz. El futuro está en una 
encrucijada, porque el hombre moderno no quiere a Dios. 
Por ello la humanidad se dirige hacia la perdición. Ustedes, 
hijitos, son mi esperanza. Oren conmigo para que se haga 
realidad lo que comencé en Fátima y aquí. Oren y den testi- 
monio de la paz en su entorno, y sean personas de paz. 
¡Gracias por haber respondido mi llamado!” 01/25 


Mensaje de la Virgen Maria Reina de 
La Paz desde Medjugorje 
25 de ENERO de 2023 


BENTA PUBLIKO 


Djabièrnè, 3 febrüari 2023, 10:00 di mainta 
MABER Gerechtsdeurwaarder & Incasso Kantoor 
ta partisipá benta públiko riba 2 outo: 


Un outo marka: Hyundai, model: Grand I-10 
type: MT, di aña: 2016, koló: pretu 


Un outo marka: KIA, model: Sportage 
type: A/T, di aña: 2017, koló: blou 


Benta ta tuma lugá na Kaya Nikiboko Noord #33, 
den kurá di Achi Tours Bonaire, 1 ora promé ku 
benta por opservá. Benta ta na ‘bid’ i plaka kèsh òf 
garantía di Banko. 


Deurwaarder remplasante: Robertico Ramazan, 
MABER Gerechtsdeurwaarder & Incasso Kantoor 


KRALENDIJK – E 
enkabesante nobo di lista 
di MPB, Hennyson Thiel- 
man, durante e programa 
di e partido na Bonaire.tv, 
a konta kiko a aspir’é pa 
drenta polítika. 
“For di yòn mi ke mira 
kambio, mi ke pa kosnan 
bai otro. Estando na Hu- 
landa pa estudio, mi taba- 
ta sigui tur e desaroyonan 
na Boneiru i kiko hende 
ta bisa di e isla. Aya nan 
mi a bin realisá kuantu 
potensial Boneiru tin i 
kon nos ta mirá eifó i nos 
no sa esei.” 
“Nos no sa kon bon 


Boneiru tin 
hopi potensial 


e hendenan ta mira nos i 
kuantu potensial e isla tin 
i no sa di balorá e isla tur 
ora. Anto e ora ei a lanta 
den djee idea pa bai bèk pa 
realisá e potensialnan ku e 
isla tin”, segun Thielman. 
Thielman a sigui bisa 
ku un amigu a invit’é pa 
kongreso di UPB. El a bai 
skucha un ratu, pero no 
tabata su kos. Despues di 
esei el a keda yuda den otro 
aktividatnan i a sigui papia 
tokante e lokenan e ke hasi 
i un hende a bis’é ta mihó 
papia ku Elvis Tjin Asjoe. 
Thielman: “Nèt e tempu 
ei Tjin Asjoe tabata pen- 


sando kon pa sigui den 
polítika. Mi a bis’é mi ta 
kere algu otro mester ta 
nesesario, un partido dife- 
rente i moderno i pa hasi 
polítika na un manera 
diferente. Despues di esei 
mi a drenta den direktiva 
di partido, pero semper 
bai ku e pensamentu ku 
mi ta keda tras di kortina. 
Tiki tiki mas hende a ku- 
minsá aserká mi bisando 
ku mi mester bai riba lis- 
ta, mester di hende pa sali 
pa dilanti i ei nan e idea 
a bini pa subi riba lista. 
Esaki ta di tres elekshon 
ku mi ta bai. 


Produkshon i tráfiko di droga 
ta sigui oumentá 


E Informe Mundial riba 
droga 2022 di UNODC ta 
indiká klaramente e ten- 
densia di cannabis despues 
di su legalisashon na dife- 
rente parto di mundu, e im- 
pakto ambiental di e dro- 
ganan ilegal i e konsumo 
di droga entre muhénan i 
personanan hóben. Tur kos 
ta mustra segun e investi- 
gashonnan, legalisashon di 
cannabis na algun parti di 
mundu a aselerá e konsumo 
diario i e konsekuensianan 
relashoná ku salú. 
E informe ta mustra ku 
rònt di 284 mion persona 
entre 15 i 64 aña a uza 
droga na henter mundu den 
2020. Esaki ta nifiká un ou- 
mento di 26% kompará ku 
e dékada promé. Ta resaltá 
ku personanan hóben ta 
uzando mas droga i e nivel- 
nan di konsumo aktual na 
hopi pais ta mas haltu ku 


esun di e generashon ante- 
rior. Por ehèmpel, na Afrika 
i Latino Amérika perso- 
nanan menor di 35 aña ta 
representá mayoria di es- 
nan ku ta risibí tratamentu 
pa problemanan relashoná 
ku konsumo di droganan. 
Ta kalkulá ku na nivel glo- 
bal, 11.2 mion di persona ta 
hinka nan mes ku angua ku 
droga. Mitar di nan ta biba 
ku hepatitis C, 1.4 mion ku 
HIV i 1.2 mion tin ámbos 
malesa. 
E organisashon mun- 
dial ta bisa ku esaki ta e 
momento pa mobilisá ko- 
munidat 
internashonal, 
gobièrnunan, sosiedat sivil 
i tur e kontrapartidonan pa 
tuma medidanan urgente di 
protekshon. Entre otro re- 
forsá e parti preventivo i e 
tratamentu di konsumo di 
droga i enfrentá e oferta di 
droganan ilegal. UNODC 


ta bisa ku legalisashon di 
cannabis na Merka parse a 
pusha pa un oumento den 
konsumo diario di esaki. 
Prinsipalmente esun di e 
produktonan potente en- 
tre adultonan hóben. Na 
mesun momento a raportá 
tambe oumento di kaso di 
personanan relashoná ku 
problemanan sikiátriko, su- 
isidal i hospitalisashon. 
E legalisashon a ou- 
mentá entradanan fiskal en 
general. Tambe el a baha 
e kantidat di detenshon- 
nan. Lamentablemente lo- 
kalmente ta difísil pa haña 
dato di dia. Loke tin ak- 
tualmente ta e sifranan di 
2021. Den esaki por lesa 
ku tin 723 persona detené 
relashoná ku violashon di 
lei di droga. Loke ku a kon- 
fiská tabata un tiki mas ku 4 
kilo di kokaina, kasi 7 kilo 
di mariwana, 323 mata di 


cannabis, 46665 CBD, 202 
píldora XTC39.96 gran di 
MDMA i a konfiská mas ku 
100 mil florin i kasi 32 mil 
dòler. 


Kresementu kontinuo 
di produkshon i tráfiko di 
droga 
Echo ta ku outoridat- 
nan mundial a konkluí ku 
e produkshon di kokaina a 
yega un máksimo históriko 
na 2020, ku un kresementu 
di 11% kompará ku 2019. 
Ta papia aki di un produk- 
shon di 1.982 tòn, ku ta na 
altura di dje. A transportá 
kasi un 90% di e kokaina 
konfiská na nivel mundial 
den 2021 den kònteiner i/òf 
via di laman. E datonan ta 
sugirí ku tráfiko di kokaina 
ta ekspandiendo pa otro re- 
gionnan, pafó di e prinsi- 
pal merkadonan di Merka i 
Oropa. 
Produkshon 
di 
opio 
tambe a krese ku 7% entre 
2020 i 2021. Esaki a yega 
na kasi 8 tòn. Esaki debí na 
oumento di produkshon na 
Afganistan. Miéntras ku na 
nivel mundial, e kultivo di 
amapola a baha ku 16%. 
Kada merkado tin pro- 


blema diferente basá riba e 
tipo di droga ku ta dominá. 
Na hopi pais di Afrika, Sur 
i Sentro Amérika, e kanti- 
dat mas grandi di persona ta 
bou di tratamentu relashoná 
ku konsumo di cannabis. 
Na ost Oropa i Asia sen- 
tral, e problemanan mas 
grandi ta relashoná ku uzo 
di e derivado di opio. 
Na Merka i Canada, e 
mortonan di overdosis ta 
kousá pa fentanilo. Esaki 
ku ta un opio sintétiko. E 
ta 50 biaha mas fuerte ku 
heroina i 100 biaha mas 
fuerte ku morfina. E ta un 
tipo di anestesia. Dòkter- 
nan normal ta uza 0.25 mm 
pa pashèntn. E ta bini komo 
píldora, puiru òf líkido i 
riba kaya e por kosta te ku 
200 dòler. 
Na Merka i Canada e 
kantidat di overdosisnan pa 
e uzo no medisinal di fen- 
tanilo ta sigui kibra rekòr. 
Na Merka na 2021 a regi- 
strá 107 mil morto a kousa 
di esaki, kompará ku e 92 
mil kasonan di 2019. 
Otro tipo di droga, 
metanfetamino 
tambe 
a 
mira oumento último aña- 
nan. 


Siña di bo historia, kultura 
i naturalesa 


TELBO kanal 70 Flamingo TV kanal 23 

Agradesido pa tur lokual ku e la nifiká pa nos, pero konforme 
ku boluntat di Dios, nos ta partisipá fayesimentu trágiko di 
nos kerido 
Jonathan Theodora 


mihó konosi komo Johny 
*16-10-1992 09-02-2023 


na nomber di su mama: 
Mirelia Willems 
su yu: 
Medelaine Sint Jago 
su rumannan: 
Stephanie Theodora i yu 
Kendrickson Theodora i famia 
Euron Theodora 
Randolph Theodora i famia 
Michelle Willems 
Gregorie Willems 
Issa Anna Verbeek 
Melido Morillo 
Su amigu-amiganan: 
Clayton, Kimberly i Jenny 
Su tanta- i tionan, prima- i primunan, subrina- i subrinonan 
Kuerpo Polisial Boneiru i demas amigu- i amiganan. 
Famia: Willems, Theodora, Anthonij, Sint Jago, Leoneta, 
Rombley, Verbeek Graanoogst, Thielman Crestian, Martis, 
Frans, Rosina, Joseph, Engelhardt, Statie i Morillo. 
Si den nos tristesa nos por a lubidá nòmber di un òf mas 
famia, nos ta pidi nos diskulpa. 


Akto di entiero ta tuma lugá djabièrnè 17 febrüari na 
Consuelo Memorial. Ta risibi bishita di kondolensia di 
1’or pa 3’or sigui pa un respons i despues ta hiba nos 
defuntu na su último lugá di sosiegu den santa ‘Nos 
Sosiegu’ na Playa. 
Famia ta pidi pa asisti na traha alegre. 
DESPUES DI ENTIERO NO POR RISIBI BISHITA DI 
KONDOLENSIA NA KAS. 


† 


KRALENDIJK-- Film 
Association 
Bonaire 
ta 
un realidat. Raynel Ceci- 
lia i David Martinus ku ta 
forma parti di e asosashon 
ta splika ku nan ta konsi- 
ente ku den eksterior tin 
fondonan disponibel pa 
finansiá proyektonan di 
produkshonnan lokal. Loke 
e asosashon ke bai traha 
riba dje ta stimulá i yuda 
produktornan lokal pa yega 
na e fondonan aki. ”Nos ke 
finalmente yega asina leu 
ku Boneiru por eksportá su 
produkshonnan internasho- 
nalmente.” 
E duo a splika den e 


Film Association Bonaire ta un realidat 
Tin fondo den eksterior pa produsí pelíkula 


programa Aktualidat ku ke 
krea i fasilitá produktornan 
lokal e kaminda korekto ku 
nan mester kana pa yega na 
instansianan pa haña kope- 
rashon. Nan ta duna ehèm- 
pel ku ta ninga un produktor 
lokal algu, miéntras otro sí 


ta haña esaki. Nan ke evitá 
ku ta bini diskriminashon. 
E ta puramente pa sostené 
produktornan pa kana e 
kaminda korekto pa haña 
loke nan mester di dje Tur 
produktor mester tin dere- 
chi riba mesun posibilidat 
ora e ta krea. 
Mas aleu nan a elaborá 
riba koperashon ku ta haña 
di instansia/entidatnan pa 
por hasi grabashon. Nan ta 
splika ku no ta tur ora esaki 
ta bai fásil. Ta dependé ki 
konekshon bo tin i ken bo 
konosé ku esaki ta bira difí- 
sil òf no. Netamente e tipo 
di kosnan aki e asosashon 


ke eliminá. Un otro punto 
di enfoke ta di bai duna for- 
mashon na esnan afiliá na e 
asosashon. A papia di entre 
otro duna workshop, tayer i 
masterclass. 
David Martinus a splika: 
“Loke ta remarkabel ta ku 
no tin masha produkshon 
lokal pa mucha na papia- 
mentu. E ta sostené e idea 
aki i ta algu ku e asosashon 
ta bai enkurashá produktor- 
nan pa bini kuné.” 
“Mi a saka afó, pro- 
dusiendo Big&Mac, ku nos 
muchanan no tin un hérue 
ku nan por identifiká nan 
mes kuné. Apesar ku e no 


ta un seri dediká na mucha, 
hopi ta mir’é i ta identifiká 
nan mes kuné.” 
Banda di e nesesidat pa 
produkshonnan pa mucha 
na papiamentu, for di dife- 
rente otro sektor tambe ta 
bini e gritu di falta di ma- 
terial i produkshon na pa- 
piamentu. Otro sektornan 
manera entre otro enseñan- 
sa tambe a duna di konosé 
di ta deseá material na pa- 
piamentu . 
Den futuro ta e inten- 
shon pa e asosashon tin un 
lokalidat ekipá ku tur fasili- 
dat pa por krea i traha riba 
produkshon. 


KRALENDIJK – “Un 
honor ku partido a duna mi 
e oportunidat pa enkabesá 
lista di MPB. Ta algu ku a 
krese di su mes. Nos taba- 
tin un bon koperashon du- 
rante e último añanan. Nos 
a traha hopi serka di otro ku 
asuntunan di partido. Esaki 
Hennyson Thielman, enka- 
besante di lista di MPB, a 
bisa den programa di e par- 
tido aki na Bonaire.tv. 
Di akuerdo ku Thielman, 
den kuminsamentu kasi tur 
responsabilidat di partido 
tabata kai riba Elvis Tjin 


Hennyson Thielman: 
“Honor pa enkabesá lista” 


Asjoe, pero awor nan ta 
kanando huntu. “E respon- 
sabilidat i trabou ku ta mará 
na e posishon aki ya kaba 
mi ta hasiendo un tempora- 
da huntu ku Tjin Asjoe. Ta 
algu ku nos a tuma tempu 
pa yega na n’e. Ora e opor- 
tunidat a presentá mi a bai 
di akuerdo kuné,” enkabe- 
sante di lista di MPB, Hen- 
nyson Thielman, a bisa. 
Durante e programa di 
televishon di MPB na Bo- 
naire.tv, Thielman a papia 
tokante e posishon nobo 
komo enkabesante di lista 


di e partido. Durante tempu 
el a bin ripará ku ta muchu 
responsabilidat pa un hen- 
de so karga tur kos komo 
diputado, siendo lider di un 
partido guiando henter un 
partido. 
Thielman: “Ta e mane- 
ra akí e partido a traha tur 
tempu. E manera di lideraz- 
go di Tjin Asjoe ta skucha 
i finalmente ta dispuesto pa 
sigui e liña di partido. 
Tin un kolaborashon ku 
otro pa finalmente yega na 
desishonnan bon pa Bo- 
neiru. Esei ta e manera mo- 
derno ku e partido ta fun- 
shoná kaba pa basta tempu 
i ku awor ta hasié ofisial 
den forma akí, kaminda tin 
mas lider den e partido ku 
ta karga responsabilidat.” 
Segun Thielman, e ta un 
bon manera tambe pa tin 
hende huntu. Kada hende 
tin su parti fuerte i ménos 
fuerte i esei ta mira tambe 
den e kombinashon entre su 
persona i Tjin Asjoe. 
Thielman: “Dor di e 
loke nos a krea akí, tin un 
partido hopi moderno. Si 
bo ke logra kosnan grandi, 
mester hasié huntu. Sí nos 


ke realisá kosnan den bida i 
pa nos isla, ta nos mes mes- 
ter hasié, gara e posibilidat- 
nan ku tin i hasi nan.” 


Met groot verdriet hebben wij kennis genomen van 
het overlijden van de moeder van ons lid 
Bob Ram van Rotary Club Bonaire 


Mw. Christina Adriana Ram-Barieri 


*27 september 1937 - 7 februari 2023 


Wij wensen de familie en vrienden veel sterkte 
met dit verlies. 


Bonaire, 13 februari 2023 
Rotary Club Bonaire 


† 

Programanan di Bonaire.tv 
TELBO kanal 70 
Flamingo TV kanal 23 


Djárason 15 febrüari 2023 


12.00 Herensia: 
Hendrika Maria Evers-Dokter 
13.00 Aki SXM: 
Duo Velasquez and Friend 
13.30 Herensia: 
Hortence Brouwn 
14.30 BAPA: 
Rubert (Rupert) Sint Jago 
16.00 Progr.Politiko: MPB ta Informa Episodio 10 
17.00 Aki Bonaire: 
Plantashon di maishi 
serka Rudy Jacobs 
18.00 Herensia: 
Edita Cornelia Sint Jago-Valentijn 
19.00 BAPA: 
Gelbertico Valerious 


20.00 Aktualidat: 
Jona Chirino 
21.00 Aki Boneiru: 
Son Boneriano na Zòzò Ranch 2018 

22.00	Herensia:		 
Dufi	Martijn 
23.00 BAPA: 
Emma Sint Jago 


Tur mèrdia 12’or ta kuminsá un programashon 
nobo di 4 ora. E programashon aki ta ripití pa 24:00. 


MÉNOS NESESIDAT DI HENDE, 
MAS AMOR PA HENDE 


“Stima Señor bo Dios ku henter bo kurason, i ku henter bo 
alma, i ku henter bo mente, i ku tur bo forsa.' E di dos ta 
esaki: 'Stima bo próhimo manera bo mes.' No tin ningun 
otro mandamentu mas grandi ku esakinan." Marko 12:30- 
31(BS) 


Nos tur mester di otro persona ku por tei pa nos den bon 
i den malu, meskos nos tambe pa nan. Sinembargo, nos 
fuente di forsa, goso, pas, siguridat, mester ta Dios; no hen- 
de. No amor propio, òf kere den bo mes. Ma amor pa Dios 
i kere den Dios, ku E ta duna nos e kapasidat nesesario pa 
kumpli ku loke El a pone nos dilanti. Den Su Palabra ta bisá: 
pa nos stima Dios, seguidamente nos próhimo manera nos 
mes. E ta bisa asina, pasobra hende outomátikamente ya ta 
stima su mes, asta demasiado. 
Mester ta asina ku tur kos bon ku nos ke, nos ta deseá esei 
den orashon pa nos próhimo tambe. Dios a krea hende pa 
adorá Dios. Adam i Eva a peka pasobra nan a deseá di haña 
e adorashon ku solamente Dios meresé. Ora bo kurason ta 
adorá sea bo mes, otro hende òf kos, bo ta poniendo un 
persona òf algu na e lugá ku solamente Dios mester op- 
tené. 
Dios komo nos fuente ker mèn pa dependé ariba Dios pa 
haña: 
o 
Forsa: Isaias 40:28-31 
o 
Goso: Nehemias 8:10 
o 
Pas: Isaias 26:3-4 
o 
Siguridat: Juan 10:28-31 i Jeremias 17:7-8. 
Kon bo por hasi Dios bo fuente? 
-Papia ku Dios: Involukrá Dios den kada área di bo bida, dor 
di papia habrí 
kunE. 
-Bisa versíkulo: Usa versíkulonan i pone bo nòmber den 
dje, i aplik’é personal na bo bida. 
-Siña di otro: Puntra un persona ku tin Dios komo su fuente, 
i siña di dje. 
Biba ku ménos nesesidat di hende, ma mas amor pa hende! 
Priscilla Krolis 
produkshon PGM 


Yomar Schoonmaakbedrijf 
B.V. 
ta buska 
- 1 metselaar 


-mester tin 1 aña di eksperensia 


Inf. tel. nr 782-3311 


KRALENDIJK – E 
pregunta kon Karibe Hu- 
landes ta prepará pa e 
subida di superfisie di la- 
man sperá, no ta di impor- 
tansia, segun Minister pa 
klima i energia, Rob Jetten. 
Sigur na Boneiru, pasobra 
e impakto di subida di su- 
perfisie di laman ei nan ta 
grandi. 
Den e debate tokante e 
implementashon di e lei di 
klima europeo, Parlamen- 
tario Raoul Boucke di D66 
a puntra pa atenshon pa e 
konsekuensianan di kam- 
bio di klima pa Boneiru, 
St. Eustatius i Saba: “Mi 
tin Karibe Hulandes na mi 
kurason, pasobra e ta un 
área ku no a okashoná e 
problemanan akí, pero sí 
ta e promé pa sinti e efek- 
tonan di e kambio di klima 
peligroso akí. Mi ke mira te 
kon leu nos por sòru pa nos 
hasi islanan BES duradero, 
ainda mas lihé ku nos ta 
hasi den e parti di Reino 
akí. No solamente nos mes- 
ter yuda nan pa adaptashon 
na kambio di klima, pero 
tambe ku nos ta bini kla. 
Mi ta en buska di e mihó 


Problema di klima no di importansia pa Boneiru 


manera pa hasi esaki.” 
Boucke ke sa di kon a 
bini ku un mesa di klima 
pa Boneiru i no pa BES. 
Jetten: “Pasobra ta Boneiru 
mes a tuma e inisiativa pa 
un mesa di klima. E tempu 
ei mi a palabrá ku gobièrnu 
lokal ku lihé lo duna kon- 
tinuashon na esaki. Nijpels 
aktualmente ta na Boneiru 
trahando ku e mesa di klima 
pa e isla. Ya mi a palabrá ku 
e miembronan di Konseho 
Insular di Saba i Statia ku a 
base di e eksperensia ku Ni- 
jpels haña na Boneiru, nos 
lo mira sí nos lo amplia e 
mesa di klima na un mesa di 
klima BES, òf sí nos mester 
bini ku un mesa apart pa e 
otro dos islanan. Boneiru, 
St. Eustatius i Saba, ta is- 
lanan diferente ku diferente 
abilidat, interes i deseo. Mi 
ta den konsulta ku e gobièr- 
nunan tokante kiko awor ta 
un maneho di klima ku ta 
kuadra pa kada isla.” 
Riba 
e 
pregunta 
di 
Boucke di kon e lei di kli- 
ma no ta konta pa Karibe 
Hulandes, Jetten a bisa: “E 
tratado di desaster, e akue- 
rdo di Paris, ta bálido sola- 


mente pa e parti europeo di 
Hulanda. P’esei e lei di kli- 
ma hulandes akí realmente 
ta konta solamente pa e 
parti europeo di nos Reino. 
Sí por mira kua artíkulo por 
keda deklará aplikabel pa 
e parti karibense di Reino, 
pero e ora ei mi ta haña im- 
portante ku nos no ta bai 
hasié asina asina awe. Esa- 
ki mester sali por ehèmpel 
for di e mesanan di klima 
ku ta tuma lugá aya nan i 
e kombersashonnan ku nos 
ta hasi ku e miembronan di 
Konseho Insular.” 
E mihó manera ta pa 
awor sigui mas aleu ku Ka- 
ribe Hulandes pa mira kon 
di un banda por eliminá e 
emishon di CO2 i hasi e 
suministrashon di energia 
mas duradero mas lihé po- 
sibel, segun Minister Jetten. 
Jetten ta pensa ku mester 
hasi mas na suministrashon 
di energia liber di CO2. Pero 
prinsipalmente e problema 
di adaptashon naturalmente 
no ta di importansia na e is- 
lanan karibense, sigur no na 
Boneiru, pasobra e impakto 
di e subida di superfisie di 
laman por ta grandi ei nan. 

Awèl sí. E kos ei mester soso- 
dé den krematorio serka ‘Nos 
Konsuelo’. 


Ami no por komprondé 
kon ta pèrmití pa kima Rei 
Momo riba kaya. 


DEN PASONAN 
DI BÒI 


Mi ta bezig ku muchu 
pida kos. Mi ke hasi mu- 
chu kos; mas ku mi por. 
Mi ta sinti ku mi ta den 
kompetensia pisá pa 
kaba hopi kos ku mi a 


laga na mitar. Mi ta purba 
delegá tarea, pero esaki 
no ta kana manera mi ke. 
Ademas mi ta konsiderá 
mi mes, pa sierto kos, un 
perfekshonista ku eksi- 


E rúbrika aki no ta kos di tur dia den BONERIANO. Ta ora 
mi tin tempu, gana i tópiko pa skirbi ariba e ta sali. E tres 
elementonan aki ta hunga un ròl den salimentu di e rú- 
brika aki. E ta mas tantu un kos pa tene mi okupá, pa no 
lubidá	e	arte	di	skirbimentu.	Tene	tambe	e	dedenan	fleksi- 
bel. Tene e tinu bei, purba pa no kai den ripitishon. 


gensia demasiado haltu. 
I mi sa esei. 


*** 
Mas i mas mi ta ripará 
tambe, ademas bira kon- 
siente, ku ni maske kiko 
mi hasi, kon duru mi tra- 
ha pa kaba kos, lo mi no 
gana e pustamentu aki 
kontra tempu. Tempu no 
ta wanta brek. Oloshi ta 
sigui kana di dia i anochi. 
E no ta para. Solamente 
ora bateria baha. Mi no 
por pas’é na kaminda. Ta 
di konformá mi mes ku 
un dia lo mi sera wowo 
pa semper, lagando hopi 
kos no kabá atras. 


*** 
Tin algun tempu kaba ku 
mi ta purba reskatá si- 
mia di matanan ku a bira 
skars den naturalesa. 
Tantu matanan medisinal 
(remedi di mondi) komo 
otro tipo. Mi ta purba res- 
katá nan. Por ehèmpel 
asina m’a logra sai algun 
shen mata di kreina, ku 
tin hende ta yama tambe 
yerba di hole shimaron. 
Mi a parti tambe hopi dje 
mata aki. Mi amigu Rod- 
ger a yuda mi pa parti 
hopi. Bon ingrediente pa 
sòpi di piská. Bon mirá 
pa tur sorto di sòpi i ku- 
minda. Esun ku ke un 
mata ainda laga mi sa. 


*** 
Mi ta buska tur sorto di 
simia. Por ehèmpel di 
yerba di kèrkhòf, sientí- 


fikamente yamá ‘Leono- 
tis nepetifolia’. No ta un 
mata endémiko. Mi no sa 
kon el a yega Boneiru. E 
último ehemplarnan ku 
mi a mira tabata na Pla- 
ya Pabou, banda di e kas 
di Ismael Soliana. Mi ta 
kalkulá ku Veva, esposa 
defuntu di Ismael, a plan- 
ta e matanan aki na su 
kas pa haña sierto par- 
tinan pa traha bukèt di 
flor. Otro splikashon mi 
no tin. Awor mi ta pendi- 
ente di haña algun simia 
serka Clarita Hagnaar 
fo’i Kòrsou pa mi planta. 


*** 
Ayera por ehèmpel m’a 
topa ku un mata di klap 
òf molimoli durante bishi- 
ta na un sitio históriko 
na Nort di Saliña. Tempu 
ku mi tabata mucha nos 


Mi a topa ayera tra’i mèrdia ku un mata di klap òf 
molimoli na Nort di Saliña. M’a kome un par fruta. 


tabata hunga ku e fru- 
tanan. Keda hunga ku 
nan meimei di bo dùim 
i dede indikadó. Promé 
nan ta duru, desues di 
un ratu nan ta bira moli 
pokopoko. Tabatin dife- 
rente sorto, entre kua 
un ku ta hole dushi. 
Ántes mi no tabata sa 
ku por kome nan. Mien- 
trastantu mi sa. Tin su- 
permerkado sa importá 
i bende nan komo un 
fruta eksótiko. Mi a kue 
un par di simia pa plan- 
ta. 


*** 
Un mata tambe ku ta ka- 
bando ta stramestròk. 
Mi tin hopi na kas. Nan 
frutanan ta hechando. 
Esun ku ke simia por 
laga mi sa. Djis yama 
mi na 786-6818. 


Yerba di kèrkhòf práktikamente a disparsé for di Bo- 
neiru debí na sekura ekstremo. 

If your profile meets the above criteria and you have the necessary 
experience in this field, we invite you to submit your application letter 
including your resume in English via e-mail before February 28, 2023 to: 


Maduro & Curiel’s Bank 
(BONAIRE) N.V. 
Human Resources Department 
recruitment@mcbbonaire.com 


Maduro & Curiel’s Bank N.V., a leading 
financial institution operating in Curaçao, Aruba, 
St. Maarten and the BES Islands, has a vacancy 
in their Insurance Division in BONAIRE: 


Coordinator 
Sales & Services 


JOB PROFILE 


 Responsible for meeting 
established goals for BSure and 
non-BSure (private claims); 


 Overlooking the quality of the 
Sales & Services processes; 


 Ensuring Manager Retail Lines 
is informed of all relevant sales 
and service information; 


 Taking full responsibility for all 
customer enquiries/concerns/ 
complaints and resolving 
those matters to the customer 
satisfaction and in a timely 
manner; 


 Establishing good working 
relationship with our risk carrier 
and other insurance companies 
on the island. 


REQUIREMENTS 


 Bachelor degree or equivalent; 


 At least three (3) years of 
relevant banking/insurance 
experience; 


JOB PROFILE 


 Fluent in English, Spanish, 
Dutch & Papiamentu, both 
written and oral; 


 Strong computer skills and 
proficient in utilizing computer 
applications such as: 
MS Office, AS 400, ANVA and 
other systems; 


 Excellent customer service 
skills and attention to detail; 


 Strong problem solving, 
organizational, analytic and 
resolution skills; 


 Ability to effectively organize, 
prioritize, plan and execute 
workloads independently; 


 Hands-on, stress resistant, 
perseverance. 


Besides the excitement and 
challenge of a new work 
environment, we offer growth 
possibilities and an attractive 
remuneration package. 


mcbbonaire.com 


A pone man na obra na waf 


E publikashon resien di BONERIANO a yuda. E korant 
aki a mustra riba un situashon ku no tabata kuadra na 
Waf Fransisco (Chiku) Mercelina, esta un buraku na e 
pia di waf. Por ripará ku a kuminsá drecha e situashon, 
manera por mira riba e fotonan. 

KRALENDIJK— 
Re- 
sientemente a tuma lugá e 
promé ‘Anochi di luna yen’ 
pa e aña aki. Karanan kono- 
sí i tambe nobo a presentá 
durante e anochi. E anochi 
ei a introdusí e represen- 
tante nobo SKAL. 
Ta trata aki di Rosalba 
Figaroa. Figaroa ta okupá 
e funshon ku ántes Nòchi 
Coffie tabatin despues ku 


Promé ‘Anochi di luna yen’ di aña 


hefe di SKAL a baha ku 
penshun na aña 2012. 
E aktividat tabata na 
Museo Chich’i Tan. Esaki 
tabata un kas di famia ku 
a kombertí den un museo, 
riba enkargo di Stichting 
Kunst en Cultuur, enkabesá 
pa Emma Sint Jago. Emma 
a konta historia di e museo 
i dje doñonan di e kas. Ta 
trata aki kas di e pareha Tan 


i Chichi Molina, manera ta- 
bata nan nòmber di kariño. 
Tan Molina tabata kono- 
sí den Rincon komo un bon 
haladó. Ora hendenan den 
bario sufri di sierto keho di 
salú nan tabata akudí serka 
Tan pa haña tratamentu. 
Emma a relatá loke nan ta- 
bata sosodé den e kamber 
kaminda Tan Molina tabata 
trata su pashèntnan. 

SI MI MES NO POR BAI VOTA? 
KIKO MI MESTER HASI 


Elekshon pa kolegio elektoral Boneiru 


Dia 15 di mart tin elekshon pa Konseho Elektoral. Bo mes no por bai vota na e lokal di vota? 
E ora ei, bo por pidi un otro votadó pa vota pa bo. Pa un apoderashon por eskrito bo mester 
buska un formulario na Burgerzaken, yen’e i entreg’é pa mas tardá riba djabièrnè dia 10 di mart. 
Tambe bo por apodera un otro votadó dor di yena parti patras di bo karchi di vota. 
Hasi esei huntu, e ora ei bo ta sigur ku bo ta apodera e votadó korekto. 


Bai vota. Ora bo vota, bo ta yuda determiná ken ta bai sinta den Eerste Kamer. 


Bo ke sa mas? Bishitá www.rijksdienstcn.com/kiescollege2023 


ta konta 
Tur voto 


KRALENDIJK -- Re- 
sientemente Tourism Cor- 
poration Bonaire (TCB) a 
firma un akuerdo ku e or- 
ganisadónan i promotornan 
di e evento kultural nobo 
‘Kings of Krioyo, It's in our 
Nature’, den un intento pa 
selebrá e patrimonio kul- 
tural di nos isla i fiha aten- 
shon riba e artistanan lokal 
ku ta mantené nos músika 
krioyo bibu. 
Na e evento, ku ta tuma 
lugá pa promé biá, por 
apresiá artistanan ku du- 
rante e dos añanan tras di 
lomba tabata aktivo i otro- 
nan ku den pasado tabatin 
vários hit, inkluso e artista 
ku ya a keda anunsiá, kende 
ta Chendell Beaumont. 
‘Kings of Krioyo’ ta 
tuma lugá dia 8 di aprel 
na Kabuya Ranch, un sitio 
ku nan a skohe pa su nifi- 
kashon kultural i históriko. 
Segun espektativa, e evento 
lo no trese solamente e ko- 
munidat lokal huntu, pero 
lo atraé bishitantenan for di 
eksterior tambe pa ekspe- 
rensiá nos músika krioyo 
yen di zjeitu. 
Meta di e evento ta 
konservashon di e músika 
kultural di nos isla i pa 
ofresé nos artistanan lokal 
un plataforma pa mustra 
nan talento. Ku e ‘line-up’ 
di artistanan ku ya kaba ta 


Evento kultural nobo ‘Kings of Krioyo, 
It's in our Nature’ 


konfirmá, ‘Kings of Kri- 
oyo’ ta primintí di bira un 
selebrashon eksitante di 
Boneiru su patrimonio kul- 
tural riku i alabes un chèns 
pa nos bishitantenan drenta 
den e esena musikal vi- 
brante di nos isla. 
Miles Mercera, direktor 
di TCB: “Nos ta inkreible- 
mente orguyoso i entu- 
siasmá tokante e evento 
di ‘Kings of Krioyo’ ku 
ta biniendo. Selebrashon 
di Boneiru su patrimonio 
kultural ta un manera fan- 
tástiko pa kuminsá luna di 
aprel kuné, na kaminda pa 
e festividatnan di Dia di 
Rincon. Nos ta kere ku e 
evento akí no solamente lo 
trese nos komunidat huntu, 
pero e ta ofresé nos bishi- 
tantenan tambe un oportu- 
nidat úniko pa eksperensiá 
e esena musikal bibitu di 
nos isla i haña sa mas to- 
kante nos raisnan kultural.” 
Un di e metanan mas 
importante, komo parti di e 
plan di rekuperashon di tur- 
ismo, ta pa mehorá e ekspe- 
rensia turístiko pa medio di 
pone énfasis riba kultura, 
arte kulinario i e variedat 
di aventura riba tera i den 
laman di Boneiru. Nos ta 
konsiderá e aktividat akí 
komo un evento nobo kara- 
kterístiko konforme nos 
metanan kultural turístiko. 

Boneiru tabata presente na e bolsa di buseo Duikvaker na Houten di 3 pa 4 di 
febrüari. Team Scuba Do Curaçao i Boneiru, a representá e dos islanan di e parti 
karibense di Reino. 


Boneiru na Duikvaker 


15 di mart 2023 


ELEKSHON DI 
KONSEHO INSULAR 
BONEIRU 


Kiko bo tin mester pa vota. 


Bo tin mester di un karchi di vota i un karchi di identifikashon pa por vota. 
Bo karchi di identifikashon no tin mag di a kaduká mas di 5 aña riba 16 di mart 2023. 
Bo karchi di identifikashon a kaduká mas di 5 aña kaba? Bo no a risibí karchi di vota 
ainda dia 1 di mart òf bo a pèrdè bo bo karchi di vota? Bai Registro Sivil lihé. 


Bo kier mas informashon tokante e elekshonnan? Wak e ora ei riba 
www.rijksdienstcn.com/eilandsraadverkiezingen 
òf riba nos página di Facebook www.facebook.com/IslandCouncilElections 


BO VOTO TA BALIOSO, BAI VOTA RIBA 15 DI MART! 


Elekshon pa Konseho Insular 2023 


*** 
Na promé lugá ami tambe a kere den un balansa 
den desaroyo ekonómiko i Boneiru su naturalesa 
pero unda e desaroyo sosial a keda. Tur otro isla 
ta sigui move i grandesé turismo krusero i nan 
hendenan. Aki nan nos ta bai par’é dor ku poko 
‘schobbejak’ estranhero ku a bin biba aki i ta kla 
kaba òf ta parti di esnan ku a gana nan pan bi- 
rando riku aki nan dor di a kome e naturalesa. 
Awor nan ta esnan ku ta influensiá nos polítikonan 
ku no tin pipita pa mustra e kurashi di para e saku 
di webunan akí. 
Nos isla ta mas protehá ku tur otro kaminda pa su 
naturalesa. E boneriano mes no tin nada di protek- 
shon, sosten motivashon i ta enkurashá i saká for 
di nan zona konfortabel di parti di nos lidernan pa 
bai dilanti den e desaroyo ekonómiko eksplosivo 
akí i ta parti di e bolo. 
Mayoria estranhero, prinsipalmente e merikano- 
nan makamba i STINAPA, ta konsehá kontra di 
esaki pasobra e ta kita nan trankilidat i daña nan 
komfortabilidat i naturalesa. Nos polítikonan ta pa- 
pia di desaroyo ekonómiko, pero awor ta sinta ku 
e batata kayente i ta entregá ku karson na rudia. 
I awor promé ku elekshon ta kuminsá papia de e 
hende boneriano despues ku nos ta 13 aña den e 
boto aki. 
Nos ta tende di konseheronan polítiko ku tin in- 
vershonista kla pa invertí den Boneiru, di kon no 
invertí den e hende, e boneriano, dor di duna nan 
insentivo den e proyektonan ku nan bezig kuné 
manera un gran invershonista den sr. Corea i sr. 
Curiel i otronan ta hasi na Kòrsou 
Esnan ku ta kontra mi opinion, bai riba boso plata- 
forma i duna boso opinion no bin mes akinan. 


Unda nos 
ke bai 


Pa: Robert Domacassé 

BIDA SALÚ 


TikTok-hack viral ta pone bo pega 
soño den dos minüt 


Nos tur sa kon importante ta pa tin un sosiegu bon ano- 
chi. E no ta solamente bon pa bo humor, pero tambe ai- 
nda mas mihó pa bo kueru i konsentrashon. 
Ounke ku probablemente bo ta bai kama na ora por ta 


Drumimentu 


Un bon sosiegu anochi 
ta importante pa tur hen- 
de, pasobra e ta sòru ku 
durante dia bo por presta 
bon. Durante soño bo ta 
rekuperá e esfuersonan 


ku bo a entregá duran- 
te dia i direktamente ta 
konstruí reservanan pa e 
siguiente dia. 
Pa adulto ta reko- 
mendá drumi 7 pa 9 ora 


pa anochi, pero esaki no 
ta logra pa tur hende. 
Hopi hende tin falta di 
drumimentu pasobra nan 
no ta drumi bon. Hopi biá 
miedu i strès ta hunga 


un ròl grandi den esaki, 
pero sierto hende awor 
una bes ta pega soño 
mas lihé ku e otro. 
Danki Dios ta eksistí 
hack spesial, manera e 


método 4-7-8 i e regla 
di 90 minüt. Awor ku un 
TikTok-hack viral nobo, 
esaki mester sòru pa 
dentro di dos minüt bo 
pega soño. 


Hack di drumimentu 


Personanan 
ku 
tin 
problema pa pega soño 
hopi biá ta dispuesto pa 
trata tur kos. E por ta bon 
pues ku ya bo a hasi uso 
di hack di drumimentu. 
Tòg no ta pòrnada ku e 
hack di drumimentu a bai 
viral riba TikTok. 
Usuario di TikTok Jus- 
tin Austin den un video ta 
konta presis kiko e hack 
ta enserá i aktualmente 
ya mas di 9 mion hende 


a wak’é riba e platafor- 
ma. Austin ta konta: “E 
téknika ta desaroyá den 
militar pa laga sòldánan 
pega soño na tur mo- 
mentu, tur kaminda, te 
asta den kampo di guera, 
ku e ambiente ekstrema- 
damente 
inkonfortabel, 
kaminda tin kantidat di 
zonido, soño di un sòldá 
ta krusial.” 
E téknika ta kumin- 
sá ku seramentu di bo 


kurpa, kuminsando na e 
parti ariba di bo kabes 
te na e parti abou di bo 
tenchinan. Esaki bo ta 
hasi dor di drumi riba bo 
lomba i relahá tur spir 
den e diferente partinan 
di bo kurpa un pa un. 
Seguidamente hala un 
rosea profundo i hasi bo 
kabes bashí. Austin ta 
konta: “Momentu ku bo 
hasi esaki, ta realmente 
importante pa limpia bo 


mente di tur strès. Pa 
hasi esaki pensa riba 
dos senario. 1. Bo ta 
drumiendo den un kanoa 
den un awa ketu ku nada 
pero ku un shelu blou 
limpi riba bo. 2. Bo ta 
drumí den un hamaka 
den un kamber skur.” 
Tambe Austin ta kon- 
ta, sí bo ta bai pensa riba 
algu otro bo mester ripití 
e palabranan ‘no pensa’ 
pa dies sekònde. 


Bo mester hasi e 
téknika akí tur anochi du- 
rante seis siman promé 
ku realmente e funshoná. 
Sí tin 96% di e hendenan 
ku a hasi uso di e téknika 
akí i ku realmente den- 
tro di dos minüt a pega 
soño. Sigur purba ta di 
balor sí bo puntra nos. 
Sí kere e reakshonnan 
bou di e video di TikTok, 
e hack di drumimentu akí 
realmente ta funshoná. 


asina ku bo no ta pega soño un bes, pero esaki ta tempu 
pasá. 
E hack di drumi militar ta sòru ku dentro di dos minüt 
bo ta pega soño. 

ARUBA 
KÒRSOU 


W I L L E M S TA D - 
Djaweps último Komi- 
shon fiho di Enseñansa, 
Siensia, Kultura i De- 
porte a haña un pre- 
sentashon di Federashon 
Deporte i Olímpiko Kòr- 
sou (FDOK) relashoná 
ku un “Nationaal Tal- 


Di parti federashon di deporte 
Komishon fiho a haña presentashon 


W I L L E M S TA D - - 
Kontinuando ku un inves- 
tigashon relashoná ku un 
kaso di malversahon ku a 
tuma lugá na un establesi- 
mentu riba Caracasbaai- 
weg den luna di novèmber 
2022, polis a hasi tres de- 
tenshon. 
Djaluna 13 di febrüari 
2023, den oranan mèr- 
dia, personal di reshèr- 
shi di VVC riba òrdu di 
Fiskal di Ministerio Pú- 
bliko a hasi detenshon di 


WILLEMSTAD--Den 
reunion di parlamento frak- 
shon di partido MAN a 
pone bon kla ku pone nego- 
sashon ‘on hold’ ta nifiká ku 
e proseso ta para ketu i ku 
no tin klaridat ki dia lo tin 
operashon di refineria. Den 
un moshon firmá i entregá 
pa e partido a pone bon kla 


W I L L E M S TA D - 
-Djaluna 13 di febrüari 
delegashon 
di 
Kontro- 
laria General di Hulanda 
i Kontrolaria General di 
Kòrsou a hasi un bishita 
na Presidente di Par- 
lamento 
sra. 
Charetti 
America-Fransisca. Meta 
di e bishita tabata pa sera 
konosí ku sr. Ewout Ir- 
rgang, Presidente suplente 
di e Kolegio Hulandes. 


ent en Topsport Ontwik- 
kelingsplan”. E plan aki 
ta pa duna direkshon di 
e akshonnan ku mester 
tumá pa por desaroyá de- 
porte riba nivel mas haltu. 
Alabes a duna un pre- 
sentashon di e “Plan alto 
rendimiento Curaçao”. 


Segun frakshon MAN 
Mester tuma desishon riba refineria 


pa gobièrnu keda duna in- 
formashon di forma regu- 
lar na pueblo i parlamento. 
Tambe pa loke ta CPR pa 
investigá e posibilidat pa 
eliminá e asuntu di `pre- 
ferred bidder` i eskluvidat 
di negosashon. Finalmente 
asina por medio un proseso 
rápido buska un operador 


kual ta íntegro i tin e poten- 
sial pa operá refineria. 
Banda di esaki tambe e 
partido a para ketu riba e 
echo ku empleadonan di 
CRU/RdK nan kontrato 
ta bai vense i ta deseá pa 
prolongá esakinan na un 
manera responsabel. Esaki 
pa mantené nan kupo di 


trabou i entrada. E proseso 
di refineria pa e partido ta 
serio i importante pa desa- 
royo ekonómiko di Kòrsou. 
RDK su direktor mes a in- 
diká ku di 3 strike CPR ta 
out i awor ku tin 2 keho di 
banko sentral, keho di RdK 
mes i keho di siudadanonan 
di komunidat ta indikashon 
fuerte ku pa RdK, CPR ta 
“out”. Minister Presidente 
a deklará den parlamento di 
a duna RdK i Curoil òrdu 
pa bai hasi negoshi. Klara- 
mente pa hasi esaki mester 
kita asuntu di preferred bid- 
der i eksklusividat òf paro 
di negosashon pa asina ku 
RdK i Curoil por bai hasi 
negoshi manera Minister 
Presidente a duna òrdu. 
Partido MAN ta kue- 


stioná kon serio e asuntu 
aki ta pa e Gabinete Pisas 
2 ku awe despues di mas di 
1 siman ku RdK a entregá 
keho, ainda no tin un de- 
sishon kon e proseso ta bai 
sigui. Lamentabel kon frak- 
shon di MFK a bai kontra 
pa duna informashon na 
pueblo kada 2 luna i tambe 
kontra pa prolongá kontra- 
to di e trahadónan di CRU/ 
RdK i ta di akuerdo pa e 
proseso para te na momen- 
to ku investigashon ta kla. 
Ku otro palabra partido 
MFK i frakshon di MFK 
ta di akuerdo pa pone e tra- 
hadó i desaroyo ekonómiko 
di Kòrsou “ON HOLD”. 
TRISTU 
segun 
partido 
MAN ta konklui. 


Kontrolaria General Hulanda 
di bishitá 
Delegashon di Kontrolaria 
General di Hulanda a kon- 
sistí di sr. Ewout Irrgang, 
huntu ku sr. Burhan Gün, 
direktor di Investigashon i 
sra. Ina Hopman, konseh- 
ero di sektor di Asuntunan 
Internashonal i koordinadó 
di Relashonnan di Reino. E 
delegashon di Hulanda ta di 
bishita di trabou na Kòrsou, 
pero lo bishita tambe Aruba 
i Sint Maarten den kuadro 


pa fortalesé i formalisá e 
lasonan di trabou entre e 
diferente kolegionan di 
Kontrolaria General di e 
paisnan. 
Kontrolaria 
General 
di Kòrsou tabata repre- 
sentá pa sr. Eithel Vriend, 
Presidente i miembro di e 
Kolegio, huntu ku sr. Per- 
cival Viriginia i sr. Halder 
Lam ku tambe ta miem- 
bronan di e Kolegio. 


Tres detenshon relashoná 
ku malversashon 
tres sospechoso na warda 
di reshèrshi. Ta trata di 
dos 
dama 
sospechoso 
M.M.M. v. H., nasé na 
Kòrsou di 26 aña di edat, 
M.M.G.T., nasé na Repúb- 
lika Dominikana di 25 aña 
di edat i G.J.H., nasé na 
Kòrsou di 57 aña di edat. 
A presentá e nan sos- 
pechoso dilanti un fiskal 
ouksiliar ku despues di in- 
terogashon a ordená nan 
enkarselamentu pendiente 
di mas investigashon. 

HULANDA 


ZWOLLE – Kardiólog- 
onan di hospital Isala na 
Zwolle, a pone pashèntnan 
bou di preshon pa tuma un 
implantashon di kurason. 
Esaki NRC ta informá a 
base di notifikashon di kua- 


Pashèntnan Isala a haña implantashon di 
kurason bou di preshon 


ter pashènt durante e último 
añanan. Isala ta rekonosé 
ku tin asuntunan ku no a 
bai bon. 
E pashèntnan konsiente 
a konta NRC ku kardiólo- 
gonan a obligá nan pa pone 


un pacemaker òf defibrila- 
tor. Tambe a pone preshon 
ku e pashèntnan mester 
disidí mas lihé posibel. Ta- 
bata realmente manera nos 
tabata serka un bendedó di 
kushina, un di e pashèntnan 


a bisa. 
Den un kaso un hende a 
haña un pacemaker implan- 
tá den klínika na Indonesia 
kaminda kardiólogonan di 
Isala ta traha. Nan tin tam- 
be invershon finansiero den 
e klínika akí. 
Na inisio di e luna akí 
e instituto di kuido hulan- 
des a indiká ku kardiólogo- 
nan na Hulanda hopi biá ta 
pone defibrilatornan, ICD. 
E aparatonan hopi biá no ta 
kontribuí na e chènsnan di 
sobrebibensia di e pashènt, 
miéntras sí tin un rísiko 
riba komplikashon. Segun 
NRC, Isala ta e hospital ku 
ta pone mas tantu ICD ku 


tur otro hospital na Hulan- 
da. Isala den un reakshon 
ta bisa ku e pashèntnan akí 
no den tur kaso a kumpli ku 
e stándarnan ku ta hospital 
ta usa. Un pashènt nunka 
por eksperensiá preshon pa 
skohe pa sierto tratamentu. 
P’esei nos por komprondé 
bon ku e pashèntnan akí ta 
wak bèk ku sintimentu riba 
nan eksperensianan. 
Tokante e klínika na 
Indonesia, Isala ta bisa ku 
nunka e tabata enbolbí na e 
aktividatnan ku kardiólogo 
individual a ehekutá ei nan. 
E hendenan ku a trata ei 
nan, no tabata pashèntnan 
di Isala, e hospital ta bisa. 


ANTWERPEN – Mi- 
nisterio Públiko a demandá 
un kastigu di prizòn di 22 
aña pa e sospechoso Henk 
R., alias ‘Zwarte Cobra’. E 
lo mester a duna enkargo pa 
mata un hòmber na 1993 na 
Antwerpen. Durante esaki 
un amiga di e hòmber tam- 
be a pèrdè su bida. 
Segun Ministerio Pú- 
bliko, e hòmber R. di 71 
aña tabatin un debe serka 
e víktima relashoná ku un 
dil di droga. Testigunan a 
konfirmá ku R. a duna en- 
kargo pa e likidashon, pa- 
sobra el a haña likidashon 
mihó ku paga. Tempu ku e 
víktima durante e anochi di 
8 pa 9 di mei ke a parker su 
outo, a likidá e hòmber. Su 
amiga tambe kende tabata 
sintá banda di dje, a pèrdè 
su bida. 


Demanda di 22 aña di prizòn 
pa ‘Zwarte Cobra’ 


Dos ehekutadó di e 
atake anteriormente a keda 
sentensiá pa bida largu. 
R. na e momentu ei tabata 
sintá un kastigu di 20 aña 
na Estádos Unídos debí na 
kontrabanda di píldoranan 
XTC. Tempu ku el regresá 
Hulanda na 2001, el a keda 
detené, pasobra ainda e 
mester a sinta un kastigu 
pa un otro kaso di droga. 
Ministerio Públiko a disidí 
tambe pa persiguí e hòm- 
ber ainda pa e asesinato na 
Antwerpen.R. kende a nase 
na Paramaribo, den añanan 
90 tabata konosí komo un 
negoshante grandi di mari- 
wana i hash. Na añanan 70 
e tabata atendé su mes ku 
kiebro i tabatin un reputa- 
shon ku tur kaminda e por 
a yega. 


Toro ta ataká hòmber 


LAREN – Na un ku- 
nuku na Laren un toro 
ku ta kana lòs, a ataká un 
peaton. E hiba e hòmber 
hospital ku leshon no ko- 
nosí. 
E boswachter di e área 
a konta NH Nieuws ku e 
hòmber tabata sakando 
foto di e toronan i a bai 


muchu serka di nan. E toro 
a sinti su mes menasá i a 
duna e hòmber un stot. Dor 
di e stot e hòmber e kai i 
pèrdè konosementu. 
“No ta trata di bestianan 
peligroso, pero sí bo mes- 
ter mantené distansia. Sí bo 
yega muchu serka, nan no 
ta haña esei dushi. Ta bes- 


tianan di mas ku 400 kilo, 
un stot por resultá fuerte,” 
segun un bosero di Goois 
Natuurreservaat. 
Na e kunuku na Laren 
ta kana toronan eskoses 
Hooglanders brùin i Cha- 
rolais blanku. E hòmber a 
keda ataká pa un Charo- 
lais. 

ARUBA 
ARUBA 


ORANJESTAD 
-- 
Kustwacht Caribische Ge- 
bied den 2022 a dal baho 
mundo di droga un sla hopi 
duro den 2022. Den bon co- 
laboracion entre e puntonan 
local di e islanan Hulan- 
des y e barconan Hulandes 
staciona den Caribe, a kita 
un cantidad basta grandi di 
yega su destinacion. Re- 
lato anual di Kustwacht no 
ta cla ainda, pero si mira e 
diferente 
publicacionnan 
por saca afo cu banda di e 
diferente asistencianan riba 
lama pa botonan daña of 
naufraga,mas cu 100 ilegal 
aresta (Aruba), tin tambe e 
botonan cu droga cu a trata 
di yega cerca di Aruba y 
Corsou. 
No solamente a confisca 
droga pero tambe e tripu- 
lantenan cu a wordo paga 
pa trece e mercancianan aki 
e islanan a wordo deteni. E 
cantidad di por ehempel 35 
mil kilo di droga confisca, 
di cual gran mayoria tabata 
cocaina, no por bisa cu e 
cantidad aki tabata destina 
pa mercado local. Kisas si 
un parti di e mas cu 1000 
kilo di marihuana confisca 


Den 2022 Kustwacht a dal narcotrafico 
un golpi duru 


tabata pa mercado local. 
Datonan actual di tur 
loke tin di haber cu droga 
ta dificil pa haya. Hopi bi- 
aha relatonan anual ta cla 
te un aña despues. E orga- 
nisacion di Nacionnan Uni 
cu ta atende cu e tema aki, 
esta UNODC, ta retrasa cu 
dos aña. Si coy e ultimo 
datonan cu tin disponibel, 
esaki ta mustra cu e pro- 
duccion di un kilo ta bal 2 
mil dollar. Pa momento cu 
e droga aki yega na haf pa 
e sali di e pais, e balor di 
un kilo ey ta bira 4 mil dol- 
lar. Na momento cu e droga 
yega e siguiente waf e balor 
ta bolbe aumenta. 
Por ehempel, di Co- 
lombia pa Miami (Aruba 
tambe), e balor di e un kilo 
ta bira 20 mil dollar. Pa e 
siguiente trayecto ta de- 
pende e instancia. E droga 
cu a bay Miami y despues 
p.e. pa New York na su 
yegada, prome cu e wordo 
distribui, ta haya un balor 
di 25 mil dollar. E droga cu 
yega aki y despues mester 
bay Hulanda (Europa) su 
balor ta subi na 35 mil dol- 
lar. 


Gran parti di e droga 
for di Colombia pa Europa 
ta pasa via di e haf di Rot- 
terdam. E droga confisca 
na Aruba den e periodo di 
2022 tabata un sla duro pa 
narcotrafico, pasobra nan 
a perde pa gana sumanan 
grandi di placa. 
Ta papia aki di mas cu 35 
mil kilo confisca, cual ta- 
bata resultado di e bon coo- 
peracion entre e puntonan 
di apoyo di Kustwacht na e 
islanan y e barco Hulandes 
cu a opera den Caribe den 
2022, esta Zr MS Friesland, 
Groningen y Holland. E ul- 
timo aki prome cu fin di 
aña, den un luna di tempo, 


a intercepta 10.500 kilo di 
droga. E droga confisca aki 
banda di Aruba y Corsou ta- 
batin un balor pa e area aki 
di 700 miyon dollar. Pero 
naturalmente, nan no tabata 
destina pa mercado local pa 
cual nan ganashi tabata na 
Europa. Y na e continente 
aki, na e punto mas cerca 
e 1 kilo ey lo costa 35 mil 
dollar. Pues e balor total di 
e droga aki pa e doño(nan) 
tabata mas cu un 1.2 biyon 
dollar, o sea 1.2 biyon dol- 
lar cu nan a perde di haya. 
Di e total di e droga con- 
fisca, rond di 15 mil kilo ta- 
bata den e areanan cerca di 
Corsou y Aruba. Esakinan 


tabatin un balor di 300 mi- 
yon dollar. Loke ta resalta 
den e confiscacionnan ta 
cu mayoria a sosode entre 
lunanan di april y septem- 
ber. E motibo di esaki no ta 
conoci. 
Banda di esnan confisca 
probablemente tin otro car- 
gamentonan cu si a logra 
pasa. Banda di esaki por 
bisa cu cantidad grandi di 
miembronan di tripulacion 
a wordo deteni. Tin di nan 
navenan a sink y otronan a 
wordo confisca. Na e mo- 
mento aki tin bastante nave 
confisca y cada tanto tempo 
ta bende esakinan na vindi- 
shi. 


ORANJESTAD -- E si- 
man aki Minister di Labor, 
Energia y Integracion Sr. 
Glenbert Croes ta na Hu- 
landa pa encamina e proce- 
so di Aruba Hydrogen Val- 
ley. Hunto cu companianan 
di estado WEB, ELMAR, 
Utilities, RDA, Minister di 


Energia hidrogeno lo bay proteha Aruba 
su medio ambiente 


Energia kier yega na e con- 
sorcio di partnership entre 
Hulanda y Aruba pa reali- 
sacion di Aruba Hydrogen 
Valley. 
E intencion ta pa, desar- 
oya e inversion den produc- 
cion di energia hidrogeno 
pa proteha Aruba su medio 


ambiente, e biba di comuni- 
dad y mundo pa awo y fu- 
turo generacion. Aruba Hy- 
drogen Valley ta bay crea 
pilarnan economico dife- 
rente na turismo, transfor- 
mando e zona di refineria, 
manteniendo e como un 
zona di energia. 


Un energia limpi pa asi- 
na por crea proyectonan cu 
tin un impacto economico 
positivo pa Aruba, cu lo por 
crea cuponan di trabou cu 
bon pago pa nos hendenan, 
diversificando economia di 
Aruba. Minister Glenbert 
Croes ta considera su mes 


como Minister di Labor, 
Minister di Energia y Mi- 
nister di Integracion parti di 
e team di Gabinete Wever- 
Croes II yama pa hunto cu 
e companianan di gobierno, 
realisa e vision di Aruba 
Hydrogen Valley pa awo y 
futuro generacion. 

ORANJESTAD -- Par- 
tido MEP ta lamenta cu un 
ex-candidato ta haye invo- 
lucra den un investigacion 
cu husticia sinembargo tin 
tur confiansa den Husticia 
na Aruba. E persona aki, 
Chris Romero, no a par- 
ticipa na ultimo eleccion 
y no ta candidato di par- 
tido MEP desde mei 2021. 


ORANJESTAD - Reci- 
entemente den medionan di 
comunicacion a sali publi- 
cacion di un inversionista, 
sra. Godet expresando su 
preocupacionnan cu con 
inversionistanan ta wordo 
trata na Aruba. Sra. Godet a 
referi na entre otro e mane- 
ho hiba pa DIP y entre otro 
e consecuencianan nega- 
tivo cu esaki tin riba e de- 
saroyo di Aruba. Director 
di DIP Haime Croes a reac- 
ciona riba e publicacion aki 


Tareanan di DIP 
Un di e tareanan impor- 
tante di DIP ta pa mantene 
e ordenacion teritorial di 
pais Aruba. Gran parti di 


MEP ta lamenta involucramento 
di Romer 


Segun MEP, mester laga 
husticia cana su caminda y 
na final di e investigacion, 
esnan responsabel mester 
wordo responsabilisa. 
Partido MEP ta para pa 
integridad, y a demostra es- 
aki a traves di varios ley y 
maneho implementa duran- 
te Gabinete Wever-Croes 1 
y 2. 


“Nos Lider Evelyn We- 
ver-Croes semper a vo- 
cifera cu esnan cu haci cu- 
alkier cos cu no ta integro, 
mester carga nan respon- 
sabilidad pa esaki. Partido 
MEP no ta brasa ni defende 
corupcion di ningun hende, 
sin importa laso familiar, 
amistoso of politico. 
Esaki a keda demostra 


tambe tempo cu un miem- 
bro a comete iregularidad 
financiero den Partido du- 
rante su funcion como te- 
sorero di partido. 
MEP no ta pone man 
riba cabes di politico corup- 
to manera Partido AVP ta 
haci y laga nan den poder 
of keda sostene nan”, segun 
MEP. 


“Nos ta sigui combati 
corupcion, ni con dificil e 
ta. Ta tuma henter un comu- 
nidad pa combati esaki. Ora 
bo ta ripara kiebro di integ- 
ridad of algo ta cana robes, 
denuncia esaki. 
Hunto so nos ta combati 
e malo aki y haci di Aruba 
un pais mas integro.” 


DIP ta evaluando peticionnan teniendo cuenta 
cu futuro desaroyo di Aruba 


esaki ta encera eficiencia na 
momento di otorga tereno. 
Pesey gobierno a scoge un 
ordenacion teritorial unda 
cu entre otro desaroyo eco- 
nomico, social, medio am- 
biente y demas ta wordo sir- 
bi. Y esaki gobierno a pone 
den un cuadro legal yama: 
Ruimtelijk Ontwikkeling- 
splan met voorschriften 
(ROPV) – un plan di desar- 
oyo teritorial cu normanan. 
E ROPV ta fungi como un 
cuadro di control, evalua- 
cion y escohencia aplicabel 
pa diferente peticion. 
Decision DIP ta depende 
di procesonan externo tam- 
be 
Na momento di evalua 


peticionnan, ta verifica dife- 
rente punto di maneho, y e 
cuadro legal di DIP. Banda 
di esaki, DIP ta coresponde 
cu diferente otro partidonan 
externo pa asina ricibi nan 
conseho den cuadro di e 
desaroyo su posibilidad- 
nan. Cu esaki ta enfatisa si 
cu DIP ta depende di mas 
factor (externo) y esaki por 
tuma su tempo . Pa loke ta e 
proyecto en cuestion, cu ta 
den proceso, e peticionario 
lo wordo informa den ter- 
mino, e decision. 


Tereno cu proyectonan 
cu a keda para 
Proyectonan cu ainda ta 
den proceso ta den un fase 


di evaluacion. 
Ultimo lunanan DIP a 
cuminsa traha mas eficiente 
riba e peticionnan acumula. 
DIP ta na un momento cru- 
cial unda cu mester ta mas 
responsabel cu peticionnan, 
especialmente ora ta trata 
di apartamentonan y hotel. 
Pues tur loke por wordo 
menciona den media ta 
hustamente e problemanan 
cu DIP a minimalisa cu en- 
tre otro e introducion di e 
cuadro legal ROP/ROPV 
y su manehonan perteneci- 
endo na esaki. 


Localnan ta pidi y no 
por haya 
Otro punto di bista cu 
e inversionista a trece di- 
lanti ta cu ciudadanonan 
local tampoco por haya 
tereno. Sr. Croes a splica 
cu e maneho di terenonan 
residencial ta accesibel riba 
website di DIP. 
Pa DIP por recobra tere- 
nonan otorga, sea cu nan ta 
wordo uza of no, ta rekeri 
un caminda legal cu DIP tin 
cu bay encamina. 
DIP ta consciente di e 
scarsedad di vivienda y 
tereno pa vivienda. Pa e 
motibo aki a bin un proyec- 
to piloto di casnan di piso. 
Tur esaki vislumbrando e 


futuro. 


Automatisacion 
DIP kier yega na un ser- 
vicio mas automatisa unda 
den e trankilidad di bo 
hogar bo por haci bo peti- 
cionnan online. Esaki awor 
ta posibel caba pa 3 tipo 
di producto. Locual DIP 
ta tratando na logra ta pa 
esaki por wordo extende na 
mas producto. Asina tambe 
agilisa e proceso unda cu 
pueblo lo sinti un cambio 
den e servicio cu mester 
wordo brinda. 
Cu e comunicado aki 
DIP ta spera di trece clari- 
dad na e inversionista acer- 
ca di e maneho actual cu 
sigur no ta pa stroba e in- 
versionista di inverti, pero 
mas bien ta cumpli cu cri- 
terianan cu mester tin pa un 
maneho di espacio ordena. 
Ademas a splica locual cu 
DIP ta haciendo awo cu 
e situacion cu a hereda pa 
pone e departamento bek 
den rumbo corecto. 
Tambe mester cumpli cu 
e cuadro legal pa por guia 
Aruba den un desaroyo 
sano y DIP sigur kier pa e 
inversionista tambe tin un 
rol specifico den esaki. 

ORANJESTAD (EUX) 
– Sekretario di Estado pa 
relashon di Reino, Alexan- 
dra van Huffelen, ta laba 
man, indikando ku Statia 
mes ta responsabel. Sí e 
klep ta peligroso pa bida di 
hende, ta responsabilidat di 
e gobièrnu lokal, e ta skirbi 
Tweede Kamer djaluna. Na 
e echo ku a bari e tapeit 
ku e rapòrt alarmante di e 


Van Huffelen ta laba man 
Statia mes responsabel 


komisario di gobièrnu di e 
tempu ei, van Rij, e manda- 
tario no ke divulgá nada. 


Na desèmber Korte a 
rechasá un veredikto to- 
kante e manera di atendé di 
gobièrnu. Formalmente En- 
tidat Públiko St. Eustatius 
komo doño di e klep tabata 
e demandante, pero desde 
febrüari 2018 Den Haag 


ta dunando servisio for di 
e isla. Tin mas rapòrt ku a 
sali den kua ta rekomendá 
urgentemente pa reforsá e 
klep. E dokumentonan akí 
sinembargo a keda tené 
skondí, entre otro dor di 
van Rij, kolega represen- 
tante di van Huffelen den 
Gabinete Rutte. 


E komishon di Tweede 


Kamer pa relashon di Re- 
ino a pidi pa splikashon di e 
sekretario di estado. Esaki a 
enfatisá riba konseho di su 
ámtenarnan ku ta trata di 
un asuntu lokal. Sí a tene e 
rapòrtnan atras, mesun ám- 
tenarnan aki ta desmentí. E 
echo ku e gobièrnu lokal, 
riba rekomendashon di Hu- 
landa, a bai den apelashon 
kontra e veredikto, van 


Huffelen ta indiká di no bai 
den kontenido di e kues- 
tion. 
Na 2018 i 2021 despues 
ku a pone e demokrasia lo- 
kal un banda, antesesor di 
van Huffelen, Knops, a hin- 
ka 11,5 mion euro den re- 
forsamentu di e klep, pero 
solamente pa e partido bou 
di Fort Oranje ku ta propie- 
dat di Estado Hulandes. 


ARUBA 
DEPORTE 


K R A L E N D I J K - 
-Despues di basta prepara- 
shon, despues ku aña pasá 
tabata un aña basta drùk, pa 
ku torneonan ku WolfPack 
tabatin, a laga aña habri 
trankil, ta laga fiestanan 
di karnaval pasa, tambe 
e temporada di awaseru 
pasa un ratu, pa nan ranka 
sali tentativamente dia 2 di 
mart binidero. 
Esaki sigur lo bai tin un 
durashon di mas o menos 2 
luna. Ta premirá ku pa fin 
di aprel nan lo finalisá ku 


KRALENDIJK--Riba 
nos pregunta, sr. Ignasio a 
bisa ku sigur un 20 tim ta 
bai partisipá den e torneo 
aki, ku no ta mas. Bo tin 
4 organisashon, pero kada 
organisashon tin diferente 
tim, Wolfpack su meta ta 
lanta e deporte bèk i buta 
esaki riba pia. Di 2 ta pa 
hasi esaki duradero tambe, 
di akuerdo ku sr. Andy Ig- 


Mui probabel 20 tim den torneo 
WolfPack 
nacio. No ta intenshon pa 
lenté anto laga e bai muri, 
pero pa nos mantené. Nan a 
bisa sèmper ku mantené es- 
aki ta e kos. P’abo mantené 
kos i sigui hasi e kos ta un 
reto, anto esei sigur ta loke 
ku nan a bin ta hasi, anto 
sigui organisá torneonan pa 
e muchanan por sigui hun- 
ga i praktiká e deporte di 
beisbòl. Pa loke ta e torneo 


ku ta bai kuminsá, esaki 
tentativamente lo raka sali 
dia 2 di mart 2023. 
E torneo pa loke ta 
muchanan te ku 13 aña ta 
tuma lugá na Fèlt Amas, e 
muchanan mas grandi lo 
hunga e torneo na Less In- 
dian Ballpark, ya ku nan tin 
mester di un fèlt un tiki mas 
grandi. Pa loke ta e fèlt di 
Less Indian, mester bisa ku 


gobièrnu di Boneiru a lim- 
pia rondó di e fèlt, drecha 
rondó di esaki, di manera 
ku tantu treinen i weganan 
por tuma lugá na e fèlt aki. 
Nan tin tur e fasilidatnan 
na Less Indian Ballpark, di 
manera ku e fèlt ta bon pa e 
weganan por tuma lugá na e 
fèlt aki, esta na Less Indian 
Ballpark. Kosnan chikitu 
ku lo tin, pero esakinan ta 


kosnan chikitu ku lo por 
traha kuné. Dia ku e wega- 
nan ta na Fèlt Ama’s nan lo 
ta ful ku e weganan na e fèlt 
aki, dia ku e weganan ta na 
Less Indian, nan ta ful na e 
fèlt unda e weganan ta tu- 
mando lugá. 
Lo no bai tin wega riba 
dos fèlt mesun momentu, 
mesun dia. Esaki lo no ta e 
kaso. 


Torneo WolfPack ta kuminsá 
2 mart 


e torneo, segun sr. Andy 
Ignacio di WolfPack Foun- 
dation a bisa den entrevista 
djaluna último ku boso sir- 
bidor, e Nèstor di deporte 
lokal, Ibi Piar. Mas aleu sr 
Iganacio a bisa tambe ku 
djis ta momentu tambe pa 
kuminsá prepará e selek- 
shonnan ku tin ku sali. 
Pa kolmo, segun sr. Ig- 
nasio a sigui bisa riba nos 
pregunta, ku e siman aki 
nan tin un reunion. Manera 
tur hende sa ku tin un or- 
ganisashon nobo ku a lanta i 


nos ta bai tin mas ekipo den 
kompetensia, den e torneo. 
Sigur sigur un aplouso pa e 
bon trabou ku dirigentenan 
di The Dreamers a bin ta 
hasi, pa haña mas mucha pa 
praktiká e deporte di beis- 
bòl. 
E organisashon nobo aki 
a haña hopi mucha, di kua e 
ekiponan a bira un tiki mas, 
sigur sigur un aplouso pa e 
bon trabou ku The Dream- 
ers a bin ta hasi pa haña 
mas mucha pa praktiká e 
deporte di beisbòl. 


Al final no ta wak unda 
e mucha ta hunga beisbòl, 
importante ta ku e mucha 
ta praktiká e deporte, esei 
ta importante. Pa loke ta 
kategorianan den e torneo 
ku ta na kaminda, ta papia 
di kategorianan di 6 aña, 8 
aña, 10 aña, 12 aña, 13 i 16. 
Den e torneo aki ta 
premirá ku ta bai tin un to- 
tal di 280 mucha mas o me- 
nos ku lo bai partisipá den 
e torneo aki.Muchanan di 5 
aña te ku 16 aña lo ta den e 
torneo. 


E kantidat di mucha den 
e torneo aki práktikamente 
ta kasi mesun kos. 
E volumen di mucha 
ku ta praktiká e deporte a 
subi, pero komo organisdó 
nan tin ku hinka un tiki mas 
tempu den esaki. 
Por ehèmpel e orario 
kubo ta pasa na fèlt etc pa e 
weganan tuma lugá, pero ta 
algu ku nan a bin ta hasi pa 
sigur 2 aña kaba, nan ta hasi 
esaki pa e muchanan segun 
sr. Ignacio a bisa. 

THE BOTTOM – E 
prestigioso 
organisashon 
internashonal di konser- 
vashon marino, Mission 
Blue, 
resientemente 
a 
deklará Saba i Saba Bank 
un ‘Hope Spot’ komo reko- 
nosementu di e efuersonan 
pa sigurá sustenibilidat riba 
término largu i awa salú. 
Saba ta e promé ‘Hope 
Spot’ den Karibe Hulandes. 
Saba Sea & Learn Foun- 
dation a hasi un petishon pa 
Saba i Saba Bank na yüli 
aña pasá i resientemente 
e fundashon a risibí infor- 
mashon ku Mission Blue, 
guiá pa e legendario fotó- 
grafo di oséano, Dr. Sylvia 
Earle, a deklará e isla komo 


Designá pa Mission Blue 
Saba komo ‘Hope Spot’ 


‘Hot Spot’. ‘Hope Spot’ ta 
sitionan spesial ku sientífi- 
kamente ta keda identifiká 
komo krítiko pa e salú di e 
oséano. 


Lugá spesial 
“Mi mes a mira pa mi 
mes kon spesial e lugá ta,” 
Earle fundadó di Mission 
Blue, a bisa. Hopi isla den 
Karibe a agotá, pero e sitio 
akí tin algun protekshon pa 
bida largu. Saba Bank ta e 
banki di mas grandi bou di 
awa kresiente den Karibe. 
Te asta ku e investigashon 
ku a kaba di kuminsá, ta 
aparentá komo balioso e 
área akí ta den e region. 
Saba Bank ta un ehèmpel 


di éksito den kuido riba tér- 
mino largu. 
‘Hope Spot’ ta designá 


pa pone Saba den spòtlait 
pa su logronan, direktor 
di Sea & Learn Founding, 


Lynn Costenaro i direktor 
di operashon, Emily Mal- 
sack, a bisa. 


THE 
BOTTOM 
-- 
PCN ta kuminsá ku mo- 
dernisashon i ampliashon 
di Scout’s Place na Saba. 
Ku revelashon di e bòr- 
chi di proyekto ku riba dje 
Scout’s Place den su forma 
nobo, su propietario Pen- 
sioenfonds Caribisch Ne- 
derland (PCN) a duna ini- 


PCN ta kuminsá modernisashon Scout Place 


sio ofisial na renovashon di 
e establesimentu akí. 
Despues ku PCN a 
kumpr’é na 2020, a traha 
ku hopi atenshon riba un 
plan di renovashon i am- 
pliashon kompleto, ku e 
meta pa laga Scout’s Place 
floresé atrobe.E proyekto di 
renobashon, bou di super- 


vishon profeshonal di Mi- 
chael Bacon di Alite B.V., 
lo dura mas òf ménos 1,5 te 
2 aña. 
PCN, despues di un 
prosedura di destaho am- 
plio, a otorgá e enkargo di 
konstrukshon na QBR Joint 
Venture B.V., un kolabo- 
rashon entre un kontrati- 


sta sabano i un kanades. 
Gobièrnu di e isla for di 
inisio a risibí e plannan di 
desaroyo pa Scout’s Place 
ku entusiasmo. Diputado 
di turismo Bruce Zagers: 
“E plannan pa modernisá 
i amplia e edifisio ikóniko 
akí ta hopi impreshonante. 
Scout’s Place semper ta- 
bata importante pa Saba, 
no solamente pa turismo, 
pero tambe komo parti di 
nos patrimonio kultural. 
Desaroyo di e edifisio akí 
sigur lo duna un impulso 
importante na ekonomia di 
nos isla i na nos produkto 
turístiko. 
Ta hopi alentador pa 
mira ku ta desaroyá tipo 
di proyektonan asina, ka- 
minda ta duna prioridat na 
empleo lokal, enkanto i 
arkitektura tradishonal." 
PCN su meta ta pa krea 
un futuro nobo i briante 
atrobe pa Scout’s Place, ku 
ta kuadra ku e espektativa- 
nan di awendia di e huéspet- 
nan. Harald Linkels, presi- 
dente di direktiva di PCN, 
ta entusiasmá ku e plannan. 
“Banda di un rendimentu 


positivo ku kier logra pa e 
fondo, pa PCN ta hopi im- 
portante ku ta duna un kon- 
tribushon ekonómiko i sos- 
ial na komunidat di Saba ku 
e renovashon akí. 
E eskoho pa un kontrati- 
sta lokal ta duna mas forsa 
na nos intenshonnan.” 


Operashon 
Una bes ku e ta finalisá, 
Scout's Place nobo lo kon- 
sistí di 30 kamber di hotèl, 
8 unidat ku por usa komo 
kamber di famia, òf kam- 
bernan pa estadia largu, un 
restorant presioso i bar i 
dos unidat komersial. 
Durante e fase di kon- 
strukshon, 
PCN 
aktiva- 
mente ta bai buska operadó 
òf impresarionan ku ta as- 
pirá un papel den en esta- 
blesimentu nobo. 
Meskla 
di 
invershon 
PCN ta duna hopi balor pa, 
banda di su invershonnan 
riba merkadonan finansiero 
internashonal, invertí tam- 
be lokalmente riba e isla- 
nan BES. 
A reservá un parti di 
kapital total pa hasi esaki. 

Ria Evers-Dokter den Herensia 


KRALENDIJK – Ria 
Evers-Dokter ta den e 
programa Herensia ku ta 
kuminsá awe djárason na 
Bonaire.tv, visibel tantu 
na Bonaire.tv komo Telbo. 
Promé biá e ta pasa awe 
mèrdia 12'or, ku vários ri- 
pitishon durante tres dia. 
Ria ta un kara konosí na 
Boneiru, pero tiki hende sa 
su historia di bida, manera 
e echo ku el a nase riba un 
isla meskos ku Boneiru, 
esta Ameland. Despues el 
a bai biba i traha na Ale- 
mania i tera firme di Hu- 
landa. 


Profeshon di Ria ta- 
bata ‘kleuterleidster’. Pero 
despues el a bai traha den 
kuido. 
Na Oropa e tabata un 
hóben 
revolushonario. 
Ria ta konta kon el a yega 
nos islanan. Promé traha 
na Kòrsou na Klínika 
Capriles, isla na unda el a 
konosé su esposo, kende 
lástima a fayesé na Bo- 
neiru 
Ria a traha na FKPD, 
despues a regresá Hulan- 
da, pero a bini bèk Bonei- 
ru, ku e ta konsiderá awe 
komo sú isla. 


Den kuater idioma 
Kampana di informashon pa elekshon 


KRALENDIJK – E si- 
man akí e kampaña di infor- 
mashon tokante e elekshon- 
nan di 15 di mart binidero pa 
Konseho Insular i Kolegio 
Elektoral ta ranka sali. Ku 
e slogan ‘Mi ta vota! Abo 
tambe tòg?’ i riba e imágen 
un persona ku derecho di 


voto, gobièrnu di Boneiru 
ta informá tur hende unda, 
ki dia, dikon i kon pa vota 
dia 15 di mart 2023. Pa me- 
dio di komuniká den kuater 
idioma hulandes, papia- 
mentu, ingles i spañó, ta 
purba alkansá mas tantu 
persona ku derecho di voto 


posibel na nos isla. 
Riba e wèpsait www.bo- 
neirutavota.com i e página 
di facebook BoneiruTaVota 
por haña mas informashon 
tokante elekshon. Infor- 
mashon spesífiko adishonal 
tokante por ehèmpel kiko 
tin ku hasi ora no a risibí 
karchi di vota dia 1 di mart, 
kon un persona ku derecho 
di voto por apoderá un otro 
hende pa vota p’e, i ku kum- 
pramentu òf bendementu di 
voto ta kastigabel, tambe lo 
ta riba e wèpsait i página 
di Facebook. Entidat Pú- 
bliko Boneiru ta responsa- 
bel pa informá personanan 
ku derecho di voto tokante 
elekshon na Boneiru. Esaki 
ta kana pues paralelo ku e 
kampaña di RCN pa Bo- 
neiru, Sint Eustatius i Saba. 
E kampaña di Entidat Pú- 
bliko Boneiru ta den kuater 
idioma i ta sinkronisá ku e 
kampaña di RCN, di mane- 
ra ku nan ta fortifiká otro. 


